CELEX: C2006/310/67
Language: lt
Date: 2006-12-16 00:00:00
Title: Byla F-122/06 2006 m. spalio 23 d. pareikštas ieškinys byloje Roodhuijzen prieš Komisiją

16.12.2006   
            
            
               LT
            
            
               Europos Sąjungos oficialusis leidinys
            
            
               C 310/31
            
         2006 m. spalio 23 d. pareikštas ieškinys byloje Roodhuijzen prieš Komisiją
   
   (Byla F-122/06)
   (2006/C 310/67)
   Proceso kalba: prancūzų
   Šalys
   
      Ieškovas: Anton Pieter Roodhuijzen (Liuksemburgas, Liuksemburgas), atstovaujamas advokato E. Boigelot
   
      Atsakovė: Europos Bendrijų Komisija
   Ieškovo reikalavimai
   
               —
            
            
               Panaikinti 2006 m. vasario 28 d. Paskyrimų tarnybos sprendimą, patvirtintą 2006 m. kovo 20 d., nepripažinti jo nesantuokinės partnerystės su H. sveikatos draudimo sistemos atžvilgiu;
            
         
               —
            
            
               Panaikinti 2006 m. liepos 12 d. Paskyrimų tarnybos sprendimą, kuriuo atmetamas ieškovo 2006 m. kovo 27 d. skundas Nr. R/230/06;
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovas, Nyderlandų pilietybę turintis Komisijos pareigūnas, paprašė, kad būtų atsižvelgta į jo partnerystę su H., t. y. į bendro gyvenimo sutartį, patvirtintą notaro ir pripažintą pagal olandų teisę, kad ji galėtų naudotis Bendrijos sveikatos draudimo sistema. Administracija atmetė prašymą, nors ieškovas pateikė savo šalies ambasados Liuksemburge išduotą pažymą, kad minėta sutartis iš tikrųjų suteikia ieškovui ir jo partnerei pastovių nesantuokinių partnerių statusą.
   Grįsdamas savo ieškinį, ieškovas pabrėžė Pareigūnų tarnybos nuostatų 72 straipsnio, VII priedo 1 straipsnio 2 dalies c punkto i papunkčio ir Europos Bendrijų pareigūnų bendrųjų sveikatos draudimo nuostatų 12 straipsnio pažeidimus. Jis taip pat nurodo akivaizdžią vertinimo klaidą, pareigos motyvuoti pažeidimą ir bendrų teisės principų, ypač nediskriminavimo ir vienodo požiūrio į pareigūnus principų, nesilaikymą.